رَمَضان

رَمَضان چھُہ اِسلامی تَقويٖم مُنٛز اَکھ رؠتھ۔یہِ چھُ پوٗرٕ دُنیاہَس مُسلمانَن ہٕنٛدِ دٔسؠ روزُک (سیام)، فِرقہ وارانہٕ دعا (صلاتہٕ)، ژھاے تہٕ برادری ہٕنٛدِ رؠتہٕ پٲٹھؠ مناوان۔ یہِ چھُ سُہ رؠتھ تہِ یَتھ مَنٛز قرآن مجید پیغمبر محمدؐ نِش نٲزِل کرنہٕ آمُت ماننہٕ چھُ یِوان۔ رمضانُک سالانہٕ جشن چھُ اِسلام کؠن پانٛژن تھمبن مَنٛز اَکھ ماننہٕ یِوان تہٕ یہِ چھُ 29 پیٹھٕ 30 دۄہَن تام روزان، اکہِ ژٕندٕر وچھنہٕ پیٹھٕ بییِس وقتَس تام۔ امہِ پتہٕ چھِ لۄکٕٹؠ عیٖد مناونہٕ یِوان۔

 ناو 
کٲشِرؠ زبانہِ مَنٛز چھُ رمضان لفٕظ فارسی لفظ رمضان پؠٹھ آمُت، یُس پانہٕ عربی لفظ رمضان (وۄشترا:رَمَدان) (فارسی تہٕ کٲشِرؠ سٟتؠ سٟتؠ چھُ واریاہن زبانن مَنٛز ض، ز پٲٹھؠ پرنہٕ یِوان مگر عربی  مَنٛز چھُ ض ، د پٲٹھؠ پرنہٕ چھُ یوان) پؠٹھ آمُت چھُ ییٚمیُک مطلب سخت گرم چھُ۔

 اہم تٲریٖخ 

شُروات

ماہِ رمضانٕچ شُروات چھِ ژٕندٕر ؤچھنہٕ سٟتؠ گژھان۔

شبِ قدٕر

أتھ رؠتس مَنٛز چھِ شبِ قدٕر (طاقتٕچ راتھ) یِوان۔

عیٖد

رمضان رؠتھ مۄکلِتھ چھُ شوال اژان تہٕ عیٖد الفطر مناونہٕ یِوان۔

مذہبی عادتھ

روزٕ

سَحَر

رمضان روزٕ چھِ سَحَر پؠٹھ تھاونہٕ یِوان۔

اِفطار

رمضان روزٕ چھِ اِفطار کٔرِتھ کھولنہٕ یِوان۔

دان

اَتھ رؠتس مَنٛز چھِ زَکات تہٕ صٔدقہٕ غریٖبن تہٕ مسکیٖنن مَنٛز دِنہٕ یِوان۔

شام نؠمازٕ

قُرآنٕچ تِلاوت

مُسلمانن چھِ قُرآن پرنہٕ خٲطرٕ حوصلہ افزٲیی کرنہٕ یِوان۔

 قُرآنس مَنٛز ذِکِر 
 رمضان چھُ سُہ رؠتھ یَتھ مَنٛز قرآن آو نٲزِل کرنہٕ یُس اِنسانن خٲطرٕ سراسر ہدایت چھُ تہٕ تِژھن واضح تعلیماتن پیٚٹھ چھُ مُشتمل، یِمہٕ سِیٔز وتھ ہاوَن واجِنہٕ تہٕ حقس تہٕ بٲطلس فرق کرن واجِنہِ چھِ۔ لہٰذا، یُس شَخص وُنؠ کہِ پیٚٹھہٕ اَتھ رؠتس لَبہِ، تَس چھُ لٲزِم اَتھ پوٗرٕ رؠتس تھاوٕنؠ روزٕ۔ تہٕ یُس کانٛہہ مریٖض آسہِ یا سفرس پیٚٹھ آسہِ، تِیلہِ کٔرِن سُہ باقیَن دوہَن مَنٛز روزن ہُنٛد تعداد پوٗرٕ، اللہ تعالیٰ چھُ تۄہہِ سٟتؠ نرمی یژھان کرٕنؠ سختی چھُنہٕ یِژھان کرٕنؠ، اَمہِ موجوٗب چھُو تُہہِ یہِ طریقہٕ وَننہٕ یِوان تاکہ تُہؠ ہیکِو روزَن ہُنٛد تعداد پوٗرٕ کٔرِتھ تہٕ یِمہِ ہدایت سٟتؠ خۄداین تۆہؠ سرفراز چھِو کٔرمٕتؠ، تَتھ پیٚٹھ کٔرِو اللہ تعالیٰ سٕنٛز کِبریٲیی ہُنٛد اِظہار تہٕ اعتراف بیٚیہِ بَنِو شُکر گُزار۔

حَوالہٕ
زٲژ:اِسلام